అది మతవిశ్వాసమెలా అవుతుంది?తలాక్పై సుప్రీం ప్రశ్నఅది తేల్చేది కోర్టు కాదన్న సిబల్.. తీర్పు వాయిదాన్యూఢిల్లీ, మే 18: ముమ్మారు తలాక్ చెప్పి భార్యను విడిచిపెట్టడం మతపరంగా పాపమని తెలిసీ.. దానిని మతాచారంగా ఎలా పాటిస్తున్నారని సర్వోన్నత న్యాయస్థానం అఖిల భారత ముస్లిం పర్సనల్ లా బోర్డు (ఏఐఎంపీఎల్బీ)ను ప్రశ్నించింది. పితృస్వామిక వ్యవస్థలోని వివక్షకు ట్రిపుల్ తలాక్ నిదర్శనమని, అది చెడ్డదని, పాపభూయిష్టమని అంగీకరిస్తున్న ముస్లిం సంస్థలు దానిని మత విశ్వాసంగా ఎలా భావిస్తాయని నిలదీసింది. అయితే కోర్టు ఉన్నది ఏది పాపమో.. ఏది కాదో తేల్చడానికి కాదని ఏఐఎంపీఎల్బీ తరపు న్యాయవాది కపిల్ సిబల్ జవాబిచ్చారు. ప్రధాన న్యాయమూర్తి జస్టిస్ జేఎస్ ఖేహర్, జస్టిస్ కురియన్ జోసెఫ్, జస్టిస్ ఆర్ఎఫ్ నారిమన్, జస్టిస్ అబ్దుల్ నజీర్, జస్టిస్ యూయూ లలితలతో కూడిన  రాజ్యాంగ ధర్మాసనం గురువారం చివరిరోజు ఈ అంశంపై వాదనలు ఆలకించింది. పవిత్ర ఖురాన్లో ముమ్మా రు తలాక్ ప్రస్తావన లేదని అమికస్ క్యూరీ సల్మాన్ ఖుర్షీద్ ఈ సందర్భంగా పేర్కొన్నారు. ‘ఆ ఆచారం పాపభూయిష్టం.. పితృస్వామిక వ్యవస్థలోని వివక్షకు తార్కాణం.. మతపరంగా చెడ్డది.. అవాంఛనీయమైనదే. కానీ కోర్టు దీనిని పరిశీలించరాదు’ అని వాదించారు. ‘మీరే దీనిని పాపమని అంటున్నారు. పాపపు కట్టుబాటు మతవిశ్వాసమెలా అవుతుంది’ అని ధర్మాసనం ప్రశ్నించింది.అయితే మతాచారాలు, సంప్రదాయాల చెల్లుబాటు జోలికి సుప్రీంకోర్టు వెళ్లరాదని, అది ప్రమాదకరమైన జారుడు బండపై నడవడమేనని సిబల్ తన వాదనలో పేర్కొన్నారు. నిఖానామా గురించి వివరణ ఇస్తూ, ‘బోర్డుతో భేటీ అయ్యాను. పెళ్లికి ముందు నిఖానామాలో సదరు నిబంధనను పొందుపరచాలని వాళ్లు నిర్ణయించారు. ట్రిపుల్ తలాక్ను ఇక మహిళ  స్వేచ్ఛగా తిరస్కరించవచ్చు. దేశవ్యాప్తంగా ఖాజీలందరికీ ఈ సమాచారం అందిస్తారు. ఈ నిబంధనను అధికారికంగా తెలియజేస్తూ సుప్రీంకోర్టు రిజిసీ్ట్రలో అఫిడవిట్ సమర్పిస్తాం’ అని తెలిపారు. అయితే ఈ ప్రతిపాదనను పిటిషనర్లలో ఒకరైన షాయరా బానో తరపున న్యాయవాది అమితసింగ్ చద్దా తీవ్రంగా వ్యతిరేకించారు.
adhi mataviswasamela avutundi?talaakpai supreem prasnaadi telchedi kortu kaadanna sibal.. teerpu vaayidaanyuudllii, mee 18: mummaru talak cheppi bhaaryanu vidichipettadam mataparamgaa papamani telisi.. daanini mataachaaramgaa ela paatistunnaarani sarvonnata nyaayasthaanam akhila bhaarata muslim parsanal laa bordu (aimplb)nu prasninchindi. pitruswaamika vyavasthalooni vivakshaku triple talak nidarsanamani, adhi cheddadani, paapabhooyishtamani angeekaristunna muslim samsthalu daanini matha vishwaasamgaa ela bhaavistaayani niladeesindi. ayithe kortu unnadi edhi papamo.. edhi kaado telchadaaniki kaadani aimplb tarapu nyaayavaadi kapil sibal javaabichaaru. pradhaana nyaayamuurti justis js khehar, justis kurian josef, justis arf nariman, justis abdul najir, justis yuu lalitalatho kuudina  raajyaamga dharmasana guruvaram chivariroju ee amsampai vaadanalu aalakinchindi. pavitra khuranlo mumma ru talak prastaavana ledani amicus curi salman khurshid ee sandarbhamgaa perkonnaru. ‘aa aachaaram paapabhooyishtam.. pitruswaamika vyavasthalooni vivakshaku taarkaanam.. mataparamgaa cheddadi.. avaanchaneeyamainade. cony kortu deenini pariseelincharaadu’ ani vaadinchaaru. ‘meere deenini papamani antunnaru. paapapu kattubaatu mataviswasamela avutundi’ ani dharmasana prasninchindi.ayithe mataachaaraalu, sampradaayaala chellubaatu joliki supreenkortu vellaraadani, adhi pramaadakaramaina jaarudu bandapai nadavadamenani sibal tana vaadanalo perkonnaru. nikhanama gurinchi vivarana istuu, ‘bordutho bheti ayyanu. pelliki mundu nikhanamalo sadaru nibandhananu ponduparachaalani vaallu nirnayinchaaru. triple talaaknu ika mahila  swechhagaa tiraskarinchavachhu. desavyaaptamgaa khaajilandariki ee samacharam andistaaru. ee nibandhananu adhikaarikamgaa teliyajestu supreenkortu resistrelo affidavit samarpistam’ ani telipaaru. ayithe ee pratipaadananu pititionarlalo okaraina shayara bano tarapuna nyaayavaadi amitasing chadda teevramgaa vyatirekinchaaru.